Broen Kwai, 2003
«Dødspasset» ved broen over Kwai.
***Broen over Kwai*** er et britisk-amerikansk krigsdrama fra 1957 regissert av David Lean. Handling er lagt til det japansk-okkuperte Burma under andre verdenskrig. De japanske okkupantene bruker britiske krigsfanger som arbeidskraft til å bygge en jernbanebro over elva Kwai. Allierte styrker har samtidig planer om å sende sabotører for å sprenge brua. De ledende rollene spilles av William Holden, Jack Hawkins, Alec Guinness og Sessue Hayakawa. Manus er basert på en roman av Pierre Boulle. 

Filmen vant sju Oscar, blant annet for beste regi (David Lean), beste hovedrolle (Alec Guinness) og beste originalmusikk (Malcolm Arnold). 

Mesteparten av filmen ble spilt inn på Ceylon, nå Sri Lanka.

Handlingsreferat
----------------

Tidlig i 1943 kommer britiske krigsfanger til en japansk fangeleir i Burma, ledet av oberst Nicholson. En av de andre fangene er kommandør Shears fra US Navy. Nicholson forbyr alle flukt-forsøk. Leir-kommandant oberst Saito informerer de nye fangene om at alle må arbeide, til og med offiserer, og bygge en jernbane over elven Kwai som skal forbinde Bangkok og Rangoon. Nicholson protesterer og informerer Saito om Genève-konvensjonene som skal frita offiserer fra slitsomt, fysisk arbeid. Saito lar derfor alle de britiske offiserene stå hele dagen i den intense varmen. 

Shears klarer å stikke av, og og blir skadd. Han vandrer inn i en landsby, får hjelp for skadene, og kommer til slutt den britiske kolonien Ceylon. Japanerne ønsker at broren skal stå ferdig innen mai. Men fangene arbeider så lite som mulig, og forsøker å sabotere der de klarer. I tillegg er de japanske planene dårlige. Hvis Saito ikke klarer å overholde fristen, vil han være forpliktet til å begå rituelt selvmord Seppuku. Nicholson blir sjokkert over den dårlige jobben som blir gjort på broen, og beordrer bygging av en skikkelig bro, med den hensikt å overleve krigen og la broen stå som en hyllest til det britiske militærets oppfinnsomhet i flere århundrer framover. 

En annen offiser protesterer mot dette, og mener at dette går under samarbeid med fienden. Shears ligger på sykehus i Ceylon mens britene planlegger et oppdrag for å ødelegge broen over Kwai før den står ferdig. De hopper derfor i fallskjerm over Burma. Soldatene klarer å plante eksplosiver ved broen. Et tog med blant annet fiendtlige soldater er planlagt å være det første toget som krysser broen dagen etter, og britene ønsker å ødelegge både broen og toget i samme operasjon.

Skuespillere
------------

* William Holden som Shears
* Alec Guinness som Nicholson
* Jack Hawkins som major Warden
* Sessue Hayakawa som leir-kommandant Saito
* James Donald som major Clipton
* Geoffrey Horne som løytnant Joyce
* André Morell som korporal Green
* Peter Williams som kaptein Reeves
* John Boxer som major Hughes.
* Percy Herbert som menig soldat Grogan.
* Harold Goodwin som menig soldat Baker.

Priser
------

### Oscar-priser

|  |  |
| --- | --- |
| **Pris** | **Person** |
| Beste regi | David Lean |
| Beste mannlige hovedrolle | Alec Guinness |
| Beste kinematografi | Jack Hildyard |
| Beste film | Sam Spiegel |
| Beste filmklipp | Peter Taylor |
| Beste originalmusikk | Malcolm Arnold |
| Beste filmatisering | Robert BoltMichael WilsonPierre Boulle |
| **Nominert:** |
| Beste mannlige birolle | Sessue Hayakawa |

**Øvrig vunnede:**

* BAFTA Award for beste film
* Golden Globe Award for beste film – Drama
* Golden Globe Award for beste regissør (David Lean)
* Golden Globe Award for beste skuespiller – Drama (Alec Guinness)
* New York Film Critics Circle Awards for beste film
* New York Film Critics Circle Awards for beste regissør (David Lean)
* New York Film Critics Circle Awards for beste skuespiller (Alec Guinness)
* *Directors Guild of America Award for Outstanding Directorial Achievement in Motion Pictures*

**Øvrige nominasjoner:**

* Golden Globe Award for beste skuespiller i birolle (Sessue Hayakawa)
* Grammy Award for Best Soundtrack Album, Dramatic Picture Score or Original Cast (Malcolm Arnold)

Relevante historiske hendelser
------------------------------

Filmens handling er løst knyttet til den faktiske konstruksjonen av ei jernbanebru over elven Mae Klong (som fikk et nytt navn på 1960-tallet, Khwae Yai), ved stedet Tha Ma Kham, fem kilometer fra byen Kanchanaburi. The Commonwealth War Graves Commission sier at «Den beryktede Burma-Siam jernbanen, bygget av krigsfanger fra Samveldet, Nederland og USA, var et japansk prosjekt som hadde som hensikt å forbedre kommunikasjonene for å forsyne den store japanske hæren i Burma. I løpet av anleggstiden døde omkring tretten tusen krigsfanger, og de ble gravlagt langs jernbanen. Anslagsvis åtti tusen til ett hundre tusen sivile døde i anleggstiden, hovedsakelig tvangsarbeidere fra Malaya og Nederlandsk India, eller fra Siam og Burma». To arbeidsstyrker jobbet fra hver sin ende av jernbanen, mot midten.

To broer ble bygget: en midlertidig, som ble bygget av tre, og en av stål og betong noen måneder seinere. Begge broene ble brukt i to år, til de ble ødelagt av bomber fra allierte fly. Stålbroen ble reparert og er fortsatt i bruk.

Referanser
----------

1. ↑  Kanchanaburi War Cemetery

Eksterne lenker
---------------

* (en) *Broen over Kwai* på Internet Movie Database Rediger på Wikidata

* (no) *Broen over Kwai* hos Filmfront Rediger på Wikidata

* (sv) *Broen over Kwai* i Svensk Filmdatabas Rediger på Wikidata

* (da) *Broen over Kwai* i Danmark Nationale Filminstitut Rediger på Wikidata

* (en) *Broen over Kwai* på AllMovie Rediger på Wikidata

* (fr) *Broen over Kwai* på Allociné Rediger på Wikidata

* (nl) *Broen over Kwai* på MovieMeter Rediger på Wikidata

* (en) *Broen over Kwai* på Turner Classic Movies Rediger på Wikidata

* (en) *Broen over Kwai* på American Film Institute Rediger på Wikidata

* (en) *Broen over Kwai* på Rotten Tomatoes Rediger på Wikidata

Portaler: Film | Den andre verdenskrig

| * v
* d
* r
Oscar for beste film: vinnere 1941–1960 |
| --- |
| 
* 1941: *Grønn var min barndoms dal*
* 1942: *Mrs. Miniver*
* 1943: *Casablanca*
* 1944: *Vandre min vei*
* 1945: *Forspilte dager*
* 1946: *De beste år av vårt liv*
* 1947: *Mellom gentlemenn*
* 1948: *Hamlet*
* 1949: *Det kan hende overalt*
* 1950: *Alt om Eva*
* 1951: *En amerikaner i Paris*
* 1952: *Verdens største show*
* 1953: *Herfra til evigheten*
* 1954: *Storbyhavnen*
* 1955: *Marty*
* 1956: *Jorden rundt på 80 dager*
* 1957: *Broen over Kwai*
* 1958: *Gigi*
* 1959: *Ben-Hur*
* 1960: *Ungkarsleiligheten*

 |
| 
* 1927–1940
* **1941–1960**
* 1961–1980
* 1981–2000
* 2001-

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** BNE **·** BBC Things
 |